บาทเปิด 31.08 บาทต่อดอลลาร์ ทรงตัว 
เงินบาทเปิดตลาด 31.08 บาทต่อดอลลาร์ ทรงตัว ให้กรอบ 31.00-31.20 ตลาดรอความชัดเจนปัจจัยต่างประเทศ
19 มิ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.08 บาท/ดอลลาร์ จากปิดตลาดเย็นวานนี้ที่ระดับ 31.09 บาท/ดอลลาร์ โดยตลาดรอปัจจัยใหม่เข้ามาเพิ่มเติม
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 31.00-31.20 บาท/ดอลลาร์ โดยปัจจัยที่ตลาดยังคงจับตามอง ได้แก่ สถานการณ์การแพร่ระบาดของโควิด-19 ระลอกสอง, ความขัดแย้งในต่างประเทศ ทั้งปัญหาบริเวณพรมแดนจีนกับอินเดีย ปัญหาบนคาบสมุทรเกาหลี รวมทั้งปัญหาสงครามการค้าระหว่างสหรัฐกับจีน